|  |
| --- |
| Link Mobility Group |
| Delårsrapport fjerde kvartal 2013 |
| Utarbeidet i samsvar med IAS 34 |

## Resultatregnskap



## Balanse



## Oppstilling av periodens totalresultat



## Oppstilling over endring i egenkapital



## Kontantstrøm



## Noter til resultat- og balanseoppstilling

### 1. Generell informasjon

Konsernet Link Mobility Group består av Link Mobility Group ASA og datterselskaper.

Link Mobility Group ASA er et allmennaksjeselskap registrert og hjemmehørende i Norge. Selskapets hovedkontor er i Oslo.

Link Mobility Group hjelper selskaper å kommunisere med sine kunder via mobiltelefon. Konsernets tjenester for mobil dialog, markedsføring og mobile betalingsløsninger, styrker kunderelasjoner og bidrar til bedre resultater, raskere kontakt og økt lojalitet.

Denne delårsrapporten har blitt utarbeidet i henhold til International Financial Reporting Standard (IFRS) og IAS 34 «Delårsrapportering». Delårsregnskapet er ikke sammenlignbart med konsernregnskapet for 2012. Tidligere årsregnskap for konsernet er utarbeidet i samsvar med NGAAP (god regnskapsskikk i Norge), og konsernregnskapet for året 2013 vil være det første årsregnskapet som blir utarbeidet i samsvar med IFRS. Delårsregnskapet bør leses i sammenheng med regnskapet som er utarbeidet for første halvår 30. juni 2013.

Styret bekrefter at denne finansielle delårsrapporten fremlegges på bakgrunn av fortsatt drift.

Delårsrapporten har ikke vært gjenstand for revisjon. Rapporten ble godkjent av styret 26. februar 2014.

### 2. Overgang til IFRS

Årsregnskapet for 2013 blir det første årsregnskapet som konsernet utarbeider i samsvar med IFRS. Det er avlagt et fullstendig regnskap per 30. juni 2013 som ble tatt inn i prospektet som ble utarbeidet i forbindelse med søknaden om opptak på Oslo Axess. Det er videre utarbeidet delårsrapport for 2. kvartal 2013, 3. kvartal 2013 og 4. kvartal 2013 etter IFRS (IAS 34). Åpningsbalansen i henhold til IFRS er utarbeidet per 1. januar 2012. Åpningsbalansen er utarbeidet ved å benytte de aktuelle regnskapsstandardene retrospektivt med de unntak som er gitt i IFRS 1. Effekten av overgang til IFRS er beskrevet i note 7 til denne delårsrapporten

### 3. Regnskapsprinsipper

Regnskapsprinsippene etter IFRS som er benyttet i denne delårsrapporten er sammenfallende med de som er anvendt og beskrevet i det fullstendige regnskapet per 30. juni 2013.

#### Estimater og forutsetninger

Ved utarbeidelse av delårsregnskapet har ledelsen benyttet estimater og forutsetninger som har påvirket eiendeler, gjeld, inntekter og kostnader. Slike estimater er vesentlige for immaterielle eiendeler, varige driftsmidler og avsetninger for forpliktelser.

Usikkerhet knyttet til estimatene er de samme som for halvårsrapporten per 30. juni 2013 i prospektet. Fremtidige hendelser kan medføre at estimatene endres, og endringene vil bli regnskapsført når et eventuelt nytt estimat fastsettes.

#### Vedtatte standarder som ikke er trådt i kraft:

De nye eller reviderte standardene IFRS 10 “Consolidated Financial Statement”, IFRS 11 ”Joint Arrangements”, IFRS 12 “Disclosure of interests in Other Entities” og IFRS 9 “Financial Instruments” vil bli tatt i bruk når de er vedtatt. Det forventes ingen vesentlige effekter på Link Mobility konsernets finansielle stilling ved å ta i bruk de nye eller reviderte standardene.

Øvrige nye standarder og uttalelser som ennå ikke har trådt i kraft er vurdert som ikke relevant for Link Mobility Group.

### 4. Aksjespleis, emisjoner og børsnotering

I ekstraordinær generalforsamling 22. oktober 2013 ble det vedtatt en spleis av aksjene i Link Mobility Group ASA i forholdet 10:1, slik at 10 aksjer, hver pålydende NOK 0,10, ble slått sammen til én ny aksje pålydende NOK 1. Etter endringen ble selskapets aksjekapital NOK 6.346.515, fordelt på 6.346.515 aksjer hver pålydende NOK 1.

Den 11. november 2013 besluttet styret i Link Mobilty Group ASA, basert på en fullmakt gitt av ekstraordinær generalforsamling den 22. oktober 2013, å utstede 47.735 nye aksjer til tegningskurs 12,60 per aksje. De nye aksjene ble tegnet av ansatte i Link Mobility Group og dets datterselskaper som deltok i selskapets syntetiske aksjeprogram som ble avsluttet i november 2013. Etter endringen ble selskapets aksjekapital NOK 6.394.250, fordelt på 6.394.250 aksjer hver pålydende NOK 1. Overkursen utgjorde NOK 553.726.

I forbindelse med børsnotering av Link Mobility Group ASAs aksjer på Oslo Axess ble det gjennomført en offentlig emisjon og rettet plassering med tegningsfrist 5. desember 2013. Det ble utstedt 1.363.636 nye aksjer, hver pålydende NOK 1. Tegningskursen var NOK 21,19 og overkursen utgjorde NOK 27.533.856. Etter endringen ble selskapets aksjekapital NOK 7.757.886, fordelt på 7.757.886 aksjer, hver pålydende NOK 1. Emisjonskostnadene, som inkluderer honorar til rådgivere i forbindelse med børsnoteringen og tilhørende emisjon, utgjør NOK 5.993.520 etter skatt. Overkurs fra emisjonen fratrukket emisjonskostnadene utgjør NOK 21.540.336.

Link Mobility Group ASAs aksjer ble børsnotert på Oslo Axess 12. desember 2013.

### 5. Transaksjoner med nærstående parter

Følgende transaksjoner er gjennomført med nærstående parter (NOK 1,000):



Det er ingen finansielle covenants knyttet til lånene fra nærstående parter. Renten beregnes ut ifra tre måneders NIBOR + 5%-poeng. Lånene er i norske kroner. Forfallsdato på lånene er 31. oktober 2014. Påløpte renter forfaller sammen med hovedstol, den 31. oktober 2014.

### 6. Aksjebasert avlønning

#### Aksjebasert avlønning – med kontantoppgjør

Selskapets bonusprogram med syntetiske aksjer ble oppgjort og avsluttet i november 2013. En del av incentivordningen i konsernet har vært knyttet til en bonusavtale for ledende ansatte i Norge og Sverige. De ansatte i bonusprogrammet har hatt krav på et bonusbeløp som skulle utbetales i kontanter. Beløpet tilsvarer endringen i virkelig verdi av et definert antall aksjer, fra tildelingstidspunktet til oppgjørstidspunktet for bonusordningen. Opptjent bonus har i tidligere perioder blitt målt til virkelig verdi på balansedagen. Virkelig verdi av opptjente bonusrettigheter i tidligere perioder, og endring i virkelig verdi på tidligere opptjente rettigheter, ble regnskapsført som lønnskostnad i resultatregnskapet.



Programmet med syntetiske aksjer ble avsluttet i november 2013 og 1.601 opsjoner ble utøvd. Resterende 39 opsjoner er bortfalt som følge av at programmet er avsluttet. Utøvelsen av opsjonene medførte en lønnskostnad på TNOK 1.229 inkludert arbeidsgiveravgift i november 2013. Det har tidligere vært kostnadsført TNOK 183 i 2012 og TNOK 8 i tidligere perioder i 2013 knyttet til bonusprogrammet. Totale kostnader til bonusprogrammet utgjør TNOK 1.420 inkludert arbeidsgiveravgift.

Forpliktelser knyttet til syntetiske aksjer:



### 7. Første gangs anvendelse av IFRS

Det er regnskapsprinsippene som er beskrevet i note 1 i det fullstendige regnskapet per 30. juni 2013 som er benyttet ved denne delårsrapporten. Det vises til samme note ved utarbeidelsen av åpningsbalansen etter IFRS per 1. januar 2012 (konsernets overgang til IFRS).

Ved utarbeidelse av åpningsbalansen etter IFRS, har konsernet korrigert beløp som i tidligere regnskap er utarbeidet i samsvar med norske regnskapsprinsipper. En forklaring på hvordan overgangen fra norske regnskapsprinsipper til IFRS har påvirket konsernets stilling og finansielle resultater er beskrevet i nedenstående tabeller og kommentarer til tabellene.

#### 1 Overgangsalternativer

Nedenfor presenteres valgfrie unntak som er benyttet ved overgang fra norske regnskapsprinsipper til IFRS.

##### 1.1 Overgangsalternativer

###### 1.1.1. Unntak for virksomhetssammenslutninger

IFRS 1 gir mulighet til å anvende IFRS 3 “Business combinations” prospektivt fra dato for overgang til IFRS eller fra en tidligere spesifisert dato. Dette gir fritak fra full tilbakevirkende anvendelse som ville krevd omarbeiding av alle virksomhetssammenslutninger som fant sted før tidspunktet for overgang til IFRS.

###### 1.1.2. Fritak for akkumulerte omregningsdifferanser

IFRS 1 gir tillatelse til å tilbakestille akkumulerte omregningsdifferanser til null på tidspunktet for overgang til IFRS. Dette gir fritak fra å fastsette akkumulerte omregningsdifferanser i samsvar med IAS 21, «The effects of changes in foreign exchange rates», fra tidspunktet et datterselskap eller en investering som regnskapsføres etter egenkapitalmetoden ble ervervet. Konsernet har valgt å nullstille alle akkumulerte omregningsdifferanser til null på overgangsdatoen.

###### 1.2 Unntak fra tilbakevirkende anvendelse av andre IFRS-er

Nedenfor presenteres gjeldende obligatoriske unntak i IFRS 1 som er benyttet ved overgangen fra norske regnskapsprinsipper til IFRS.

###### 1.2.1 Unntak for estimater

Estimatene foretatt etter IFRS per 1 januar 2012 er i samsvar med estimatene foretatt i samsvar med norske regnskapsprinsipper. Enkelte balanseposter der estimater er vesentlige er endret under IFRS. Enhver endring skyldes forskjell i regnskapsprinsipp og ikke endringer i estimatet som sådan.

De andre obligatoriske unntakene i IFRS 1 er ikke benyttet da de ikke er relevante for konsernet:

- Fraregning av finansielle eiendeler og finansielle forpliktelser

- Sikringsbokføring

#### 2 Avstemming av overgangseffekter fra NGAAP til IFRS

IFRS 1 krever at selskapet avstemmer egenkapital, utvidet resultat og kontantstrøm for tidligere perioder. Konsernets overgang til IFRS hadde ingen innvirkning på total operasjonell, investering eller finansiell kontantstrøm. Følgende tabeller avstemmer overgangseffektene fra NGAAP til IFRS for de respektive periodene for egenkapital, resultat og utvidet resultat.

#### AVSTEMMING AV EGENKAPITAL PER 01. JANUAR 2012



#### AVSTEMMING AV EGENKAPITAL PER 31 DESEMBER 2012



#### AVSTEMMING AV RESULTATREGNSKAPET FOR REGNSKAPSÅRET 2012



#### AVSTEMMING AV TOTALRESULTATET FOR REGNSKAPSÅRET 2012



**AVSTEMMING AV KONTANTSTRØM**

Med unntak av klassifiseringsforskjeller, har overgangen fra norske regnskapsprinsipper til IFRS ikke hatt noen effekt på kontantstrømmene. Etter IFRS har konsernet en positiv kontantstrøm fra operasjonelle aktiviteter på TNOK 6.134 for 2012 sammenlignet med en positiv kontantstrøm på TNOK 713 etter NGAAP. Kontantstrømmen fra investeringsaktiviteter er negativ med TNOK 316, sammenlignet med en negativ kontantstrøm på TNOK 1.216 etter NGAAP. Kontantstrømmen fra finansieringsaktiviteter er negativ med TNOK 235 sammenlignet med en positiv kontantstrøm på TNOK 6.000 etter NGAAP. Effekten på kontanter av endringer i valutakursene er presentert som en egen post på TNOK 86 i kontantstrømoppstillingen utarbeidet etter IFRS.

**NOTER TIL AVSTEMMING AV EGENKAPITAL OG RESULTATREGNSKAP**

**a) Aksjebasert avlønning**

Syntetiske aksjer ble tidligere ikke regnskapsført i konsernregnskapet utarbeidet etter NGAAP. Effekten på egenkapitalen per 31. desember 2012 var TNOK 132 (1.1.2012 TNOK 140). Se note 21, Aksjebasert betaling, i regnskapet per 30. juni 2013 for beskrivelse av ordningen.

**b) Oppføring av utsatt skattefordel**

I konsernregnskapet utarbeidet etter NGAAP per 31. desember 2012, ble det oppført en utsatt skattefordel i balansen uten at denne ble regnskapsført som skatteinntekt i resultatregnskapet. Korreksjonen gir en skatteinntekt i resultatregnskapet på TNOK 6.535 per 31. desember 2012.

**c) Endring i kjøpspris**

I konsernregnskapet utarbeidet etter NGAAP per 31. desember 2013, ble en justering av kjøpesum på TNOK 900 knyttet til kjøp av datterselskap presentert som en immateriell eiendel. En justering av kjøpesummen er inkludert i aksjekjøpsavtalen datert 15. september 2011, og konsernet hadde en ekstra gjeldsforpliktelse på TNOK 900 per 1. januar 2012. TNOK 900 er allokert til goodwill som senere ble nedskrevet i 2011. Reverseringen av TNOK 900 som ble presentert som immateriell eiendel i konsernregnskapet per 31. desember 2012, inkluderer en reversert avskrivning på TNOK 100.

**d) Nedskriving av kundefordringer**

Per 1. januar 2012 ble det foretatt en nedskrivning av kundefordringer med TNOK 1.469. Nedskrivningen var basert på en konservativ vurdering av kundefordringer. Bestemmelsen ble senere reversert og inntektsført i 2012. Ifølge IFRS skal tapsavsetninger foretas ved objektive bevis på verdifall. Nedskrivningen og den etterfølgende tilbakeføringen er derfor reversert i IFRS-regnskapet.

**e) Nedskrivning av immaterielle eiendeler**

I konsernregnskapet for 2011 som er utarbeidet etter NGAAP, ble immaterielle eiendeler nedskrevet med TNOK 5.800 (før skatt). Nedskrivningen er ikke i overenstemmelse med IAS 36, og ved benyttelse av standarden per 1. januar 2012 er nedskrivningen blitt reversert. Avskrivningene i 2012 er ikke berørt da det ikke ble fastsatt nye avskrivningsbeløp.

**f) Inntekter**

Selskapet tilbyr betalingsløsninger hvor kunden får sine kunder (sluttbrukeren) til å betale for varer eller tjenester ved å belaste sin mobiltelefon. Link Mobility Group får en margin ved å tilby denne tjenesten. For denne gruppen av tjenester opptrer Link Mobility Group som agent. Dette betyr at det bare er marginen (fortjenesten) som kan inntektsføres. Sammenlignet med konsernregnskapet utarbeidet etter NGAAP per 31. desember 2012, er inntektene og varekostnaden redusert med TNOK 104.944. Selv om praktiseringen av inntektsføringsprinsippet i henhold til NGAAP ikke er helt avklart, er avviket ansett som en feil.